Document ID: 31991D0523

ΑΠΟΦΑΣΗ ΤΗΣ ΕΠΙΤΡΟΠΗΣ της 18ης Σεπτεμβρίου 1991 σχετικά με την εξάλειψη των κομίστρων που συνεπάγονται υποστήριξη των ιταλικών σιδηροδρόμων για τη μεταφορά ορυκτών χύδην και υλών που έχουν παραχθεί και υποστεί μεταποίηση στη Σικελία και τη Σαρδηνία (Το κείμενο στην ιταλική γλώσσα είναι το μόνο αυθεντικό) (91/523/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 80.
το πρωτόκολλο περί της Ιταλίας, που είναι προσαρτημένο στην εν λόγω συνθήκη,
Εκτιμώντας:
ότι η Ιταλία, με το νόμο αριθ. 887 της 22ας Δεκεμβρίου 1984 (δημοσιονομικός νόμος 1985) (1) στο άρθρο 19 τελευταία περίπτωση, θέσπισε σύστημα κομίστρων υποστήριξης για τη μεταφορά με σιδηρόδρομο ορισμένων προϊόντων που έχουν παραχθεί στη Σικελία και τη Σαρδηνία, με τους κάτωθι όρους: "Οι μεταφορές ορυκτών χύδην που έχουν παραχθεί στα νησιά και αποσταλεί από αυτά, απολαύουν έκπτωσης της τάξης του 30 % επί των κομίστρων των εθνικών σιδηροδρόμων. Η έκπτωση αυτή φθάνει το 60 % για τα προϊόντα που έχουν παραχθεί και υποστεί μεταποίηση στα νησιά. Η διαφορά καλύπτεται από το Δημόσιο Ταμείο, το οποίο εξοφλεί στην εθνική εταιρεία σιδηροδρόμων τα οφειλόμενα ποσά, σύμφωνα με τις κοινοτικές ρυθμίσεις."
ότι ο κανόνας αυτός, στον οποίο δεν αναφέρεται ουδεμία ημερομηνία λήξης, βρίσκεται, όσο γνωρίζει η Επιτροπή, πάντοτε σε ισχύ-
ότι η εφαρμογή των κομίστρων στήριξης αποτελεί ενίσχυση η οποία επηρεάζει το κόστος εμπορίας των εν λόγω προϊόντων και ότι ως εκ τούτου ευνοούν την παραγωγή αυτών των προϊόντων σε σχέση με τα αντίστοιχα ανταγωνιστικά των άλλων κρατών μελών τόσο στην ιταλική αγορά όσο και σε εκείνη των άλλων κρατών μελών-
ότι οι εν λόγω εκπτώσεις επί των κομίστρων παρέχονται επ' αόριστον, ότι παρόμοια ενίσχυση δεν ενθαρρύνει τη διαρθρωτική ανάπτυξη και τη βελτίωση της κατάστασης στις εν λόγω περιοχές-
ότι τα μέτρα που έχουν ληφθεί δεν είναι δικαιοληγμένα στο πλαίσιο μιας περιφερειακής πολιτικής και δεν ανταποκρίνονται στις ανάγκες των λιγότερο ανεπτυγμένων περιοχών, και ότι, ως εκ τούτου, εμπίπτουν στην απαγορευτική διάταξη του άρθρου 80 παράγραφος 1 της συνθήκης ΕΟΚ, χωρίς να μπορούν να αποτελέσουν παρέκκλιση από αυτήν-
ότι το σύστημα κομίστρων υποστήριξης, όπως θεσπίστηκε με το νόμο αριθ. 887 της 22ας Δεκεμβρίου 1984, αφορά μόνο το σιδηρόδρομο- ότι ως εκ τούτου, επιφέρει στρεβλώσεις του ανταγωνισμού μεταξύ μέσων μεταφοράς- ότι το γεγονός αυτό ενδέχεται να ενθαρρύνει τη μεταφορά με σιδηρόδρομο των προϊόντων που προέρχονται από τα νησιά, ο οποίος προσφέρει συνδυασμένες υπηρεσίες τραίνου/πλοίου, με πορθμεία που εκμεταλλεύεται δημόσια επιχείρηση-
ότι το γεγονός αυτό ενδέχεται να αποβεί ζημιογόνο και να μεταβάλει σημαντικά την ανταγωνιστική θέση άλλων μέσων μεταφοράς- ότι η Επιτροπή έχει λάβει γνώση συγκεκριμένων περιπτώσεων όπου έχουν σημειωθεί τέτοιες ζημίες-
ότι την ύπαρξη σημαντικής διαφοράς στον όγκο των εμπορευμάτων που μεταφέρεται προς τη Σικελία και τη Σαρδηνία και εκείνου που προέρχεται από τις περιοχές αυτές- ότι, λόγω του γεγονότος αυτού, σε κανονικές συνθήκες ανταγωνισμού, οι μεταφορείς συναντούν ήδη δυσκολίες στην εξεύρεση φορτίου από τα νησιά- ότι, λόγω της εφαρμογής των κομίστρων υποστήριξης, οι δυσκολίες αυτές πιθανότατα θα επιδεινωθούν-
ότι η ύπαρξη παρόμοιων στρεβλώσεων σε θέματα ανταγωνισμού μεταξύ των διαφόρων μέσων μεταφοράς είναι αντίθετη προς το κοινό συμφέρον, την υλοποίηση της κοινής αγοράς και ειδικότερα τις κατευθύνσεις που έχει ορίσει η Κοινότητα στον τομέα της κοινής πολιτικής μεταφορών- ότι η απαγορευτική διάταξη στον τομέα της κοινής πολιτικής μεταφορών- ότι η απαγορευτική διάταξη για παρόμοια κόμιστρα, όπως δημοσιεύεται στο άρθρο 80 παράγραφος 1 της συνθήκης ΕΟΚ, ισχύει και συνθήκης ΕΟΚ, συγκεκριμένη περίπτωση εξίσου-
ότι η Επιτροπή, σύμφωνα με τη διαδικασία που προβλέπεται στο άρθρο 80 παράγραφος 2 της συνθήκης ΕΟΚ, κάλεσε την ιταλική κυβέρνηση να υποβάλει τις παρατηρήσεις της με την επιστολή αριθ. 52319 της 7ης Σεπτεμβρίου 1989 και με το υπόμνημα αριθ. 53821 της 18ης Δεκεμβρίου 1989-
ότι με την επιστολή αριθ. 57302 της 1ης Αυγούστου 1990, η Επιτροπή, μετά από αίτημα των ιταλικών αρχών, συμφώνησε για τον προσδιορισμό ημερομηνίας μιας ενημερωτικής συνάντησης-
ότι οι ιταλικές αρχές, με την επιστολή αριθ. 216 της 15ης Μαΐου 1991, ανακοίνωσαν στην Επιτροπή τις θέσεις τους οι οποίες παραταύτα δεν περιέχουν σημεία ικανά να δικαιολογούν τα κόμιστρα υποστήριξης-
ότι η Επιτροπή δεν έχει στην κατοχή της άλλα στοιχεία που να συνηγορούν υπέρ της έγκρισης αυτής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η Ιταλία θέτει τέλος στην εφαρμογή του συστήματος κομίστρων υποστήριξης για τη μεταφορά με σιδηρόδρομο ορισμένων κατηγοριών προϊόντων που προέρχονται από τη Σικελία και τη Σαρδηνία, το οποίο δημιουργήθηκε δυνάμει του άρθρου 19 τελευταία περίπτωση του νόμου αριθ. 887 της 22ας Δεκεμβρίου 1984.
Άρθρο 2
Η παρούσα απόφαση απευθύνεται στην Ιταλική Δημοκρατία. Βρυξέλλες, 18 Σεπτεμβρίου 1991.

Labels: 8
18
14